
     		Latvijas Republikas Saeimas 
Valsts pārvaldes un pašvaldības komisijai 


Par informācijas sniegšanu. 

Tieslietu ministrijā 2025. gada 20. janvārī saņemts Latvijas Republikas Saeimas Valsts pārvaldes un pašvaldības komisijas (turpmāk – Komisija) vēstule, kurā, atsaucoties uz izskatīto Latvijas pilsoņu kolektīvo iesniegumu, par iespējamu valsts amatpersonu atbildības palielināšanu, lūgts ministrijai sagatavot apkopojumu par Krimināllikumā noteiktajiem sodiem par noziedzīgiem nodarījumiem valsts amatpersonu darbībā un pārskatu par tiesu praksi par ierosinātām vai atteiktām lietām par valsts amatpersonu veiktiem pārkāpumiem par laika posmu no 2021. līdz 2024.gadam. 
Norādām, ka Krimināllikuma (turpmāk – KL) XXIV nodaļa “Noziedzīgi nodarījumi valsts institūciju dienestā” (KL 316.-330. pants) šobrīd nosaka kriminālatbildību par valsts amatpersonas veiktām tīšām darbībām vai bezdarbību. Vēršam uzmanību, ka par KL XXIV nodaļā noteiktajiem noziedzīgajiem nodarījumiem var tikt piemērots ar brīvības atņemšanu vai īslaicīgu brīvības atņemšanu saistīts soda veids. Vienlaikus ir piemērojama probācijas uzraudzība, sabiedriskais darbs vai naudas sods. Uzskatāmības dēļ zemāk norādām KL pantus, kuros ietverti noziedzīga nodarījuma veidi un maksimālais brīvības atņemšanas sods par konkrēto nodarījumu, ja tāds tiesību normā ir noteikts.
KL 317. pants paredz kriminālatbildību par dienesta pilnvaru pārsniegšanu, paredzot maksimālo brīvības atņemšanas sodu līdz desmit gadiem; 
KL 318. pants – dienesta stāvokļa ļaunprātīgu izmantošanu, paredzot maksimālo brīvības atņemšanas sodu līdz astoņiem gadiem; 
KL 319. pants – valsts amatpersonas bezdarbību, paredzot brīvības atņemšanu līdz astoņiem gadiem;
KL 320. pants paredz kriminālatbildību par kukuļņemšanu, paredzot maksimālo brīvības atņemšanas sodu no trim līdz desmit gadiem; 
KL 321.pants paredz kriminālatbildību par kukuļa piesavināšanos, paredzot maksimālo brīvības atņemšanas sodu līdz septiņiem gadiem;
KL 323.pants paredz kriminālatbildību par kukuļdošanu, paredzot maksimālo brīvības atņemšanas sodu no diviem līdz desmit gadiem;
KL 325. pants paredz kriminālatbildību par valsts amatpersonai noteikto ierobežojumu pārkāpšanu, paredzot maksimālo brīvības atņemšanas sodu līdz pieciem gadiem; 
KL 326. pants paredz kriminālatbildību par valsts amatpersonas neatļautu piedalīšanos mantiskos darījumos, paredzot maksimālo brīvības atņemšanas sodu līdz trim gadiem. 
KL 326.1 pants paredz kriminālatbildību par tirgošanos ar ietekmi, paredzot maksimālo brīvības atņemšanas sodu līdz pieciem gadiem;
KL 326.2 pants paredz kriminālatbildību par prettiesiska labumu pieprasīšanu un pieņemšanu, paredzot maksimālo brīvības atņemšanas sodu līdz pieciem gadiem;
KL 326.3 pants paredz kriminālatbildību par prettiesiska labumu došanu, paredzot maksimālo brīvības atņemšanas sodu līdz diviem gadiem. 
KL 327. pants paredz kriminālatbildību par dienesta viltojumu, paredzot maksimālo brīvības atņemšanas sodu līdz četriem gadiem; 
KL 328. pants paredz kriminālatbildību par nepatiesu dienesta ziņojumu, paredzot maksimālo brīvības atņemšanas sodu līdz vienam gadam; 
KL 329.pants paredz kriminālatbildību par neizpaužamu ziņu izpaušanu, paredzot maksimālo brīvības atņemšanas sodu līdz vienam gadam;
KL 330.pants paredz kriminālatbildību par neizpaužamu ziņu izpaušana pēc amata atstāšanas, paredzot maksimālo soda veidu – probācijas uzraudzība vai sabiedriskais darbs vai naudas sods. 
Ņemot vērā, ka Komisija ir lūgusi sagatavot pārskatu par ierosinātām vai atteiktām lietām par valsts amatpersonu pārkāpumiem par laika posmu no 2021. līdz 2024.gadam, zemāk tabulā[footnoteRef:1] atspoguļoti Tiesu administrācijas sniegtie dati par saņemtajām un izskatītajām lietām par valsts amatpersonu veiktajiem pārkāpumiem laika posmā no 2021. gada līdz 2024. gadam. [1:  Dati iegūti un informāciju saņemta no Tiesu administrācijas. ] 

	Lietas pamatveids
	Lietas kategorija
	Gads
	Instance
	Lietu skaits (saņemtas)
	Lietu skaits (izskatītas)

	Krimināllietas
	Noziedzīgi nodarījumi valsts institūciju dienestā
	2021
	Pirmā instance
	101 
	95 

	
	
	
	Apelācijas instance
	36 
	37 

	
	
	
	Kasācijas instance
	24 
	22 

	
	
	
	Kopā
	161 
	154 

	
	
	2022
	Pirmā instance
	91 
	77 

	
	
	
	Apelācijas instance
	42 
	32 

	
	
	
	Kasācijas instance
	22 
	24 

	
	
	
	Kopā
	155 
	133 

	
	
	2023
	Pirmā instance
	63 
	70 

	
	
	
	Apelācijas instance
	53 
	33 

	
	
	
	Kasācijas instance
	22 
	18 

	
	
	
	Kopā
	138 
	121 

	
	
	2024
	Pirmā instance
	57 
	70 

	
	
	
	Apelācijas instance
	57 
	50 

	
	
	
	Kasācijas instance
	30 
	26 

	
	
	
	Kopā
	144 
	146 

	Kopā
	 
	 
	 
	598 
	554 




	
















Vienlaikus informējam, ka saskaņā ar Iekšlietu ministrijas Informācijas centra sniegto informāciju zemāk norādām kopējo skaitu par atteikumiem uzsākt kriminālprocesu par KL XXIV nodaļā minētajiem nodarījumiem laika periodā no 2021. līdz 2024. gadam: 
2021 – 24
2022 – 22
2023 – 33
2024 – 45
Ņemot vērā informācijas apjomu, norādām, ka informācija par kriminālprocesu skaitu attiecībā uz noziedzīgiem nodarījumiem valsts institūciju dienestā laika periodā no 2021. līdz 2024. gadam, kas pabeigti ar prokurora priekšrakstu par sodu, par kādiem tieši noziedzīgiem nodarījumiem (pantiem) un cik kriminālprocesi noteiktajā laika periodā ir izbeigti un uzsākti, pievienoti vēstules pielikumā. Tāpat arī datus par ierosināto lietu skaitu, attaisnoto/notiesāto personu skaitu un notiesātām personām piespriestiem sodiem, pamatojoties uz KL par KL XXIV nodaļas pantiem par jau minēto laika periodu pievienoti pielikumā. 

Pielikumā: 
1. Tabula “prieksraksti_korupcijas_NN_2021_2024”, kurā norādīta detalizēta informācija par kriminālprocesiem, kuros piemērots prokurora priekšraksts par sodu.
1. Tabula “korupcijas_NN_kopsavilkums”, kurā norādīta detalizēta informācija par uzsāktajiem, izbeigtajiem kriminālprocesiem un par piemērotajiem sodiem;
1. Tabula “TA_180325.xlsx”, kurā norādīta informācija par tiesās ierosināto lietu skaitu, attaisnoto/notiesāto personu skaitu un notiesātām personām piespriestiem sodiem.  

Valsts sekretāra vietniece
tiesību politikas jautājumos 							   	     A. Smiltēna

Gindra 67830694
Degle 67036833 

